
Durante Conferencia di Prensa di Gobierno di Aruba dialuna 
mainta, Prome Minister Evelyn Wever-Croes a presenta e 
‘Jaarverslag 2021”, Relato Anual 2021 di su ministerio. Esaki 
ta e relato di e trabounan di e ministerio cu ta resorta bou di 
Prome Minister, a eherce durante di aña 2021. Esaki ta e di 4 
aña cu Prome Minister ta publica e relato anual di su ministerio 
desde 2018. Despues di e prome relato, el a publica cada aña. 


Prome Minister a indica cu e relato anual aki a wordo presenta 
na Parlamento pa Parlamentarionan por haye den curso di 
dialuna mes pa nan por tuma nota di dje y pa nan ta informa 
kico tur e ministerio di asuntonan general ta atende cu ne. 


E relato anual ta wordo publica tambe riba e website ‘Prime 
Minister’s Office’ pmo.arubagov.org pa asina tur hende por tin 
acceso na dje. Tambe por wordo haya riba e Plataforma ISSUU 
na unda por download e y tambe por click e link riba pagina di 
Facebook di Gabinete Wever-Croes pa yega na e relato anual. 
Esnan cu ta desea, por solicita esaki y lo por ricibi'e via email 

Asunto General, innovacion, Organisacion Gubernamental 
Infrastructura y Planificacion Teritorial 

via un link. Tambe, e lo bay Biblioteca Nacional y e lo wordo 
registra na BUVO. Esaki, pa asina e ta accesibel tur caminda 
pa pueblo por tuma nota di dje. 


Relato Anual 2021 di Ministerio di Asuntonan General, ta 
contente relato amplio di Integridad te cu na momento cu 
el a wordo pasa pa Minister Ursell Arends na september. 
Organisacion Gubernamental, ta e trabounan cu tin di haber 
cu organisacion di Gobierno. Innovacion. Energia, te na 
momento cu esaki a wordo pasa pa Minister Glenbert Croes 
na september. Infrastructura y Planificacion Teritorial. Milieu, 
te ora esaki a wordo pasa pa Minister Arends. 


“Aña 2021 tabata un aña hopi particular na unda cu tabata 
tin hopi plan. Sinembargo pa motibo di Covid, nos a wordo 
limita hopi den ehecucion di varios plan. Tambe e echo, cu 
Gobierno a cay 30 di maart y eleccion a tuma luga dia 25 di 
juni, a pone cu durante e periodo di maart y september 2021, 
solamente por a atende cu 'lopende zaken', dus cu asuntonan 
coriente y niun aspecto nobo. Pero por tuma nota tambe cu 
hopi trabounan a wordo haci y plannan concretisa y por lesa 
esakinan den e Relato Anual 2021", Prome Minister Evelyn 
Wever-Croes a duna di conoce. 

Tabel 1 Personeelskosten (in miljoenen) 


JAAR PERSONEELSLASTEN PROCENTUELE VERANDERING 
2018 476,4 +0,5% 
2019 475,1 -0,3% 
2020 427,7 -10,0% 
20247 417,8 -2,396 


Bron: Uitvoeringsrapportages 4e kwartaal van 2017 t/m 2021. 

"Ohala cu e mesun amor y patriotismo aki inspira nos pa 
nos uni pa hiba nos pais padilanti” 


Celebracion di nos dia nacional, Dia di Himno y Bandera fin di 
siman tras di lomba tawata hopi bunita na unda cu pueblo di 
Aruba a sali y celebra na grandi. E celebracionnan a cuminsa 
ya caba luna pasa cu e Parada Nacional, Cend'e Mecha 2023. 
E luna aki tabata tin e Concierto Cultural Nacional, e Festival 
Canto na nos Himno y Bandera, e Manifestacion Cultural 
dia 17 di Maart anochi cu tabata sumamente bunita, e Acto 
Protocolar dia 18 di Maart y esaki a wordo culmina cu e desfile 
di tur e gruponan uniforma cu mas o menos 635 participante 
den e gruponan di scouting so. 


Diabierna dia di nos simbolonan nacional, tawata tin ambiente 
di celebracion ful rond di Aruba. Diferenent luganan a organisa 
actividadnan cu Aruba semper tawata tin costumber di nan. 
Casnan a hisa bandera, of a decora pa asina mustra e 
patriotismo di e Arubano orguyoso di tin su simbolonan di 
identidad. Prome Minister Evelyn Wever-Croes a expresa cu 
e echo cu Aruba ta saliendo di e pandemia, a yuda cu hopi 
ciudadano a sali y celebra e dia aki despues di dos aña di a 
celebra na un manera diferente. 


"Loke por a constata tabata un ambiente hopi positivo, di 
alegria y di hopi patriotismo. Mi ta kere nos mester duna nos 
mes un gran elogio pa e forma grandi cu nos a sali y celebra, 
cada un na su manera, nos dia nacional", Prome Minister a 
remarca. 


Prome Minister, den conferencia di prensa di Gobierno di Aruba 
dialuna mainta, a gradici den nomber di Gobierno di Aruba, 
den nomber di Aruba, tur esnan cu a haci tur e celebracionnan 
aki un exito rotundo. Un gradicimento special na Minister di 
Cultura, Xiomara Maduro, Comision Celebracion Dianan 


Nacional (CCDN) y henter e ekipo cu a organisa cada evento 
pa brinda Aruba un bunita programa. 


"Esaki sigur tabata loke nos tabata tin mester como pais. 
Ohala cu e mesun amor y patriotismo cu nos a demostra den e 
dianan aki, inspira nos den e retonan cu nos tin cu experiencia 
den nos dia diario y pa nos uni den e lucha pa hiba nos pais 
padilanti", Prome Minister Evelyn Wever-Croes a expresa. 

Prome Minister Evelyn Wever-Croes: 
Dia Mundial di Down Syndrome 


GOBIERNO TA MUSTRA SOSTEN NA E 
CONSCIENTISACION MUNDIAL Y TA BISTI 


MEYA LOCO 


Dia 21 di maart, mundo ta para keto na e 
Dia Mundial di Down Syndrome. Un dia 
importante pa para keto tambe na e tema di 
inclusion. Na Aruba nos tin un comunidad 


grandi cu tin Sindrome di Down. Hopi biaha 
door di diagnostico, ta wordo poni un label 
riba nan of nan ta wordo huzga. Prome | 
Minister Evelyn Wever-Croes ta haci un | 
peticion na nos comunidad, pa cada un di 
nos duna tur hende mesun oportunidad. 


"Ta nos hendenan special cu tin habilidad 
y un curason special. Ban duna nan e trato 
special cu nan merece y un luga special 
den nos curason. Mi ta encurasha cada 
ciudadano pa wak rond di nos, nos famia, 
amistadnan, y scolnan, y inclui tur hende y 
percura pa niun hende keda atras. Pasobra 
ora nos yuda otronan bay padilanti, ta henter e comunidad ta 
bay padilanti", Prome Minister a expresa. 


Gobierno di Aruba ta enfoca riba inclusion den tur forma. 
Inclusion den enseñansa den cuido, riba oportunidadnan riba 
mercado laboral, riba tereno social. Gobierno ta enfoca pa 
duna nos ciudadanonan cu Sindrome di Down e trato special 
cu di berdad nan merece. 


E dia di Sindrome di Down ta wordo promove mundialmente cu 


bistimento di meyanan di diferente color, meyanan 
loco. Pa e motibo aki tambe, riba e dia importante aki di 
conscientisacion, Prome Minister hunto cu coleganan Minister 
Ursell Arends, Minister Endy Croes y Minister Dangui Oduber 
tambe a bisti meyanan di diferente color, meya loco, pa mustra 
sosten na e conscientisacion mundial. 


"Asina Gobierno di Aruba ta mustra cu papia di Down Syndrome 
mester bira algo regular y normal den nos comunidad pa asina 
nos por brasa esnan cu Down Syndrome y brinda nan mas 
oportunidad den bida aki na Aruba tambe", Prome Minister 
Evelyn Wever-Croes a enfatisa. 

Prome Minister Evelyn Wever-Croes: 


DISCURSO PROME MINISTER DIA DI HIMNO 
Y BANDERA 18 DI MAART 2022 


Den conexion cu Celebracion Nacional di Aruba su Dia di 
Himno y Bandera 18 di maart, Prome Minister Evelyn Wever - 
Croes a hiba un discurso enfocando riba e historia di Aruba su 
lucha y simbolo di Status Aparte. 


Premier Wever - Croes na e ocasion a dirigi palabra na 
Gobernador di Aruba, Presidente di Parlamento di Aruba 
y Curacao, Miembronan di Parlamento di Aruba, Curacao y 
Saba, Griffiernan di Parlamento di Aruba y Curacao, Colega 
Ministernan di Aruba, Curacao y Sint Maarten, Secretaris 
Ministerraad, Cuerpo Consular, Invitadonan y tur Persona 
presente. 


DISCURSO PROME MINISTER 

Un bon dia, y pabien riba nos dia nacional, celebrando nos 
himno y nos bandera, y nos Status Aparte. 

Ta un alegria enorme di mira asina tanto hende presente awe, 
especialmente esnan cu ta participa den e desfile, pa nos 
celebra dia di Himno y Bandera. 

Den nomber di Gobierno di Aruba mi ta gradici boso tur pa a 
acepta nos invitacion, especialmente nos invitadonan cu a bin 
di exterior pa uni cu nos den celebración. 


HISTORIA DI NOS SIMBOLONAN DI IDENTIDAD 

E lucha pa nos Status Aparte, pa nos ta un pais liber, ta un 
lucha cu a cuminsa ya den afianan 40, bou liderazgo di e 
politiconan Henny Eman y Juancho Yrausquin. Esaki a culmina 
den entrega di lista di 2147 firma di ciudadanonan di nos pais, 
na aña 1947. 

A pesar cu desde e aña ey te den añanan 70, e lucha no a 
continua, e deseo di nos pueblo pa bira liber, si a sigui crece. 
Esey tabata e motibo cu na comienso di añanan 70, e lucha a 
wordo retoma pa e lider politico Betico Croes. Y el a realisa cu 
un lucha asina, no ta completo sin su simbolonan di union. Un 
pais liber, mester tin su simbolonan di identidad. Pesey Aruba 
mester a haya su propio himno y su propio bandera. 

Y asina dia 18 di maart di aña 1976, 46 aña pasa, nos a 


inaugura nos himno y nos bandera, den stadion, cu e tempo 
ey tabata yama Wilhemina Stadion, y awe ta yama Stadion 
Guillermo Prospero Trinidad. 

Un anña despues, dia 25 di maart 1977, den un referendum, e 
pueblo di Aruba a scoge pa su libertad, cu a wordo realisa dia 
1 di januari 1986. 

Y awe nos ta conmemora tur esaki, riba nos dia nacional. Un 
di e aspectonan crucial den e lucha aki, tabata e union den 
nos pueblo, e union tras di e mesun ideal, e mesun vision pa 
Aruba. 

Ta danki na e union ey Aruba a sa di surpasa tur reto y obstaculo, 
pa logra e deseo ferviente di nos pueblo, nos Status Aparte. 


EMESUN SIMBOLONAN AKI AGUIA NOS DEN E PANDEMIA 
Na e momentonan aki e simbolonan aki ta mas crucial aun, 
pasobra Aruba a caba di pasa den e peor crisis di historia 
moderno di nos pais, e pandemia di Covid. Un crisis cu a afecta 
nos salud, nos tranquilidad, nos economia y nos stabilidad 
financiero. Un crisis cu a pone nos na prueba den diferente 
sentido. Entre otro, nos no por a celebra nos dia di Himno y 
Bandera pa dos aña sigui. 

Durante e pandemia nos a uni den e lucha pa combati e 
efectonan di e pandemia. Y awe, dos afía despues, nos por 
mira atras cu hopi satisfaccion y orguyo, con nos a logra vence 
e pandemia, te cu awor. 

Nos cifranan di contagio ta hopi abou, nos capacidad den 
hospital ta riba bon nivel, nos grado di vacunacion ta rond 
di 8096 den nos adultonan. Nos ta bayendo bon. Y si nos 
refleha bek riba e celebracion di dia di himno y bandera den e 
ultimo dos afiaanan aki, e ta duna nos un bon refleho di con e 
pandemia a trata nos. Dos afia pasa nos mester a cancela tur 
celebracion abruptamente, y ningun hende por a celebra; afia 
pasa nos a tene un ceremonia simpel den circulo hopi chikito, 
sin desfile. Aña pasa nos tabata bisa cu ohala otro aña nos por 
celebra nos dia nacional na grandi, ohala nos por duna otro 
man y brasa otro bek, y awor nos ta mira cu nos deseo a bira 
realidad. 

Aruba tabata pionero den e forma con nos a atende cu e 
pandemia, fuerte y firme, pero mes momento cu empatia. 
Teniendo cuenta mas tanto cu ta posibel, cu tur aspecto, 
poniendo e salud y bienestar di nos cuidadanonan na prome 
lugar. Nos a demostra tambe curashi, y asina tabata ehempel 
pa varios otro pais cu a sigui nos ehempel den esaki. Nos a 
gana respet di otro paisnan, y ainda nos ta haya hopi elogio 
pa e forma con Aruba a maneho y ta manehando e pandemia. 
Manera e palabranan di nos himno "chikito y simpel bo por ta, 
pero si respeta" 

Pa esaki den nomber di Gobierno di Aruba mi kier gradici un 
biaha mas, tur esnan cu a traha duro, nos frontliners, y henter 
pueblo di Aruba. 

Continuacion DISCURSO PROME MINISTER DIA DI HIMNO Y BANDERA.... 


CELEBRACION DI NOS DIA NACIONAL 

Y e afia aki, Aruba a cuminsa celebra dia di Himno y Bandera 
y nos luna cultural ya desde e parada nacional luna pasa, sigui 
pa e concierto cultural nacional, festivalnan canto na Himno y 
Bandera, presentacionnan den poeta di patria, e manifestacion 
cultural ayera, y e ceremonia bunita di awe. Pa e motibo 
aki awe mi kier duna un danki especial na Minister Xiomara 
Maduro, Minister di cultura, pa e empeño cu e, y su ekipo y 
comision celebracion dianan nacional, a pone den organisa e 
celebracionnan. Cada un tabata un exito rotundo. 

Durante e Concierto cultural, festival un canto na nos himno y 
bandera, y manifestacion cultural, ayera Plaza Betico tabata 
hopi yen, y hendenan tabata contento di por tin e libertad atrobe 
di por sali, celebra, sin e tapaboca y sin tur e medidanan. 


Nos a surpasa hopi reto, y nos a suprasa nan pasobra nos a 
hacie hunto. Nos a yuda otro, nos a yuda famia y bisifia cu por 
tabata malo, hiba un sopi pe, of te di moringa. Nos a pone mas 
atencion na cosnan no material, cu na cosnan material. Esaki 
nos a haci hunto, pasobra nos cada un tabata determina di no 
laga e pandemia aki kibra nos, no kibra nos famia, y no kibra 
Aruba. E amor pa nos pais cu nos tur tin en comun, tabata 
e forsa principal cu a yuda nos yega awor, caminda nos ta, 
cu nos a domina e ultimo ola di e pandemia, y ta den e 'exit 
strategy'. 

Y mi tin tur fe y confianza, cu nos lo surpasa e retonan cu tin 
nos dilanti. 


OPTIMISMO Y SPERANSA 

Tal bes bo ta pensa cu e Minister Presidente aki ta optimista? 
Mucho optimista? Wel, mi lo bisa cu berdad semper mi ta 
purba ta optimista, mi ta busca pa mira tur cos for di un angulo 
positivo, pasobra e ora nos ta mira mas oportunidad y solucion. 
Pero den e caso aki, aparte di ta optimista, mi ta tambe realistico. 
Dicon? Pasobra mi a mira y scucha tur e talento y pasion den 
e concierto cultural dos siman pasa, e festivalnan un canto na 
nos himno y bandera, e presentacionnan na poeta di patria, y 
e manifestacion cultural ayera. Y mi ta mirando tur nos mucha 
y hobennan aki desde ora trempan di mainta, contento di por 
desfila. Talento y amor pa nos himno, nos bandera, nos Aruba. 
Mi a haya confirmacion tambe cu nos lo suprasa e retonan 
nos dilanti, e siman aki den e 20 scolnan cu ministernan y 
parlamentarionan a bishita. E preparacion cu maestronan ta 
duna nos alumnonan na scol ta realmente impresionante. 
Cada scol ta prepara nan alumnonan na un forma diferente, 
pero tur cu e mesun mensahe: amor pa nos Aruba, pa nos 
cultura, pa nos himno y pa nos bandera. 

Y e bishitanan aki a hibami bek na tempo di mi infancia, 
especialmente e exposicion cu juffrouw Poppy di Anglo 
Kleuterschool tabata tin, pa rescata nos weganan tradicional 
di antes. Tambe e ceremonia protocolar cu St. Paulus School 
a organiza pa nos ayera mainta. Mirando e alumnonan hisa 
bandera y scuchando e muchanan canta nos himno, y otro 
cancionnan tipico di Aruba, a hibami bek 46 afia pasa, dia 18 di 
maart 1976, den stadion. Mi tabata den 4e klas, y apesar cu e 
tempo ey tabata tin hopi polemica, y hopi presion pa scolnan no 
participa na e ceremonia oficial, mi juffrouw di 4e klas, juffrouw 


Judith, a dicidi cu e si ta hiba nos. Y eynan nos tabata, den 
short blanco cortico, y shirt sin manga geel y otronan blauw y 
otronan cora. E mesun sensacion, e mesun emocion di e dia 
ey, awe ainda mi ta sinti, ora mi mira nos bandera hisa. 

Cu esaki mi kier bisa cu maestro y maestranan rond di Aruba, 
mayornan, y famianan: e amor y respet cu awe bo ta inculca 
den nos muchanan, mayan lo guia nan den temponan mas 
dificil cu bida por trece pa nan, pa tuma e mihor decisionnan 
den interes di nos pais. 

Y si di berdad nos kier pa mundo respeta nos, manera nos 
himno ta bisa "chikito y simpel bo por ta, pero si respeta" nos 
mester sigui inculca respet den nos muchanan, respet pa otro, 
respet pa nos pais, pa su himno y su bandera, pa su hendenan. 
Hopi biaha nos ta bisa cu nos kier laga un miho Aruba, of un 
miho planeta pa nos yiunan. Awe ami lo kier pidi boso: 

Ki boso ta pensa si nnos laga miho yiunan pa nos planeta? 
Ban prepara nos yiunan aun mas mihor, sigui inculca respet, 
determinacion, curashi, pa asina nos laga mihor yiunan pa nos 
Aruba, y pa nos planeta. 

Pa nan por stima y conserva nos Aruba y nos planeta real 
realmente. 


REFLEXION PA FUTURO 

E tempo nos dilanti, lo no ta facil. E lo rekeri hopi di nos cada 
un pa saca Aruba for di e abismo cu e pandemia a hinca nos 
aden. Pero nos sa cu e lo no ta peor cu loke nos a pasa aden 
den e ultimo dos añanan. 

Si nos sigui aplica e mesun determinacion, e mesun curashi, e 
mesun amor pa nos pais, mi ta convenci cu nos lo ta exitoso. 
Laga nos sigui wordo guia pa e amor pa Aruba, pa e amor pa 
nos bandera y pa nos himno. 

Manera e di tres couplet di nos himno ta bisa: 

Grandesa di bo pueblo ta su gran cordialidad 

CU DIOS POR GUIA Y CONSERVA SU AMOR PA LIBERTAD 


Nos ta cante tur ora, y mi ta sigur cu nos ta kere den e 
palabranan aki tambe. 

Nos cordialidad ta nos grandesa, ta nos cordialidad ta pone 
bishitantenan scoge nos pais pa bishita. Ban sigui fomenta e 
cordialidad aki. 

Y cu Dios por guia y conserva, nos amor pa libertad. 

Pabien Aruba. 

MINISTER XIOMARA MADURO 
Finansa y Cultura 


IEIRO 


Minister Xiomara Maduro a dirigi palabra na e hobennan 


durante di e apertura 


Riba invitacion di e organisadonan di Global Money Week, 
Minister Xiomara Maduro a dirigi algun palabra na e hobennan 
participante, durante di e apertura cu a tuma luga dialuna dia 
21 di maart. 


E mandatario ta aplaudi e bunita iniciativa di Terramar Museum 
Bonaire pa trece Global Money Week na Boneiro cu danki na 
e colaboracion di varios instituto financiero na Boneiro a haci 
posibel cu e hobennan por experiencia e tremendo proyecto 
educativo internacional aki. 


Minister di Finansa y Cultura a trece dilanti cu e actividadnan 
financiero di Global Money Week lo empodera cada un hoben 
participante pa sifia di ta mas responsabel riba tereno financiero 
for di un edad jong. E hobennan lo compronde e importancia 
con pa maneha nan asuntonan financiero y bira mas consiente 
di esaki. Esaki lo yuda nan pa tuma decisionnan financiero 
responsabel awo y den futuro. 


E dignatario a subraya cu na Aruba tambe e hobennan a 


yega di participa na e Global Money Week y tabata un placer 
pa ora ela bishita e actividadnan pa scucha e testimonio di 
e participantenan con e actividadnan a aporta na amplia nan 
conocemento financiero. 


Minister Xiomara Maduro ta encurasha e participantenan 
na Boneiro pa haci bon uso di e oportunidad pa pone hopi 
atencion, participa y haci pregunta durante di e sessionan e 
siman aki. E mandatario a expresa, 'Mas bo sa, miho decision 
financiero bo por tuma desde awor y den futuro, y di e manera 
aki aporta tambe na e progeso economico y financiero di un 
miho Boneiro. Na Hulandes tin un dicho ta bisa 'Jong geleerd, 
oud gedaan'. 


Minister Maduro ta gradici Terramar Museum Bonaire, 
Embahador di Global Money Week sr. Serginho Finies y tur 
partner cu ta haci Global Money Week posibel. Masha danki 
pa e tremendo iniciativa. Na tur hoben cu ta participa, Minister 
Maduro ta desea hopi exito y un siman fructifero yena cu hopi 
sabiduria. 

Do mea di tur‚color,pa 
trece conscientisacion di 


Inversion den bo mes vi Gobierno di Aruba 


Inversion den nos economia 


Inversion den nos pais 


Creando oportunidad pa tur ciudadano! 


Aruba mester di nos tur! 

DANGUI ODUBER 


UN "LONG WEEKEND" GRANDI PA NOS 
TURISMO CU MAS DI 13 MIL TURISTA 


Minister di Turismo y Salud Publico, Sr. Dangui Oduber ta Friday 18 March 
> NC k B im qe Inbound Outbound Inbound Outbound 
satisfecho di mira un “Long Weekend” di himno y bandera MTS om e Par O Pak 
merican Airlines. =| =i 
sumamente exitoso pa Aruba su turismo y economia. Den e American Aldines 
tres dianan esta 18, 19 y 20 di maart a yega 13.103 turista na 
nos aeropuerto, esaki ta sin conta e 4 barconan crusero cu Dala | İig-Mar22 | 818/612 
tambe tabata mara den nos waf riba e 3 dianan aki. Desde 19 Delta Air Lines | 18-Mar-22 | 1762/1761 
di maart niun turista y local cu yega Aruba no mester presenta — Divi Di Ar — | 18-Mar-22 | 3R-262/263 — ] 
p i " p Divi Divi Air__| 18-Mar-22 | 3R-268/269 | CUR 
y ni haci un PCR test mas, e seguro di COVID si ta keda na DADRA MAE en 
vigor pa e turista. Di e manera aki ta flexibilisa e "inreisbeleid" ML: DM AE geek | GUR 
pa asina sigui percura pa atrae mas turista. — RA eet | GUR — 
JetBlue 18-Mar-22 1057/1058 JFK 
JetBlue 18-Mar-22 373/74 BOS 
Riba diabierna a yega un total di 3588 turista via nos aeropuerto as İs Mecaz Eel 
. " . A JetBl | 18-Mar-22 1457/158 JFK 
di cual 2966 tabata procedente di Estados Unidos. Diasabra a JetBlue —  |1&-Mar22| 773874 | BOS 
x " JetBlue 18-Mar-22 757/1858 JFK 
yega un total 5725 turista Aruba di cual 4816 tabata procedente JetBlue — |18-Mar22| 4173874 | BOS 
d à " " 8 E " KLM | 18-Mar-22 KL767 AMS BON/AMS 137 
di Estados Unidos y diadomingo un total di 3790 turista di Southwest Alrines | 18-Mar-22 | 1804/1805 | BW | BW 123 
: M : Surinam Airways 18-Mar-22 PY631 PBM PBM 45 
cual 3095 turista tabata Americano. Estados Unidos ta keda United Arines eA işe Eme] ERE T Lee 
Aruba su mercado di mas importante, pesey semper ta keda nes ee TEMSE 
monitoria e ruta nan aki di serca. —€— 
Minister Oduber a indica cu ta 


proyecta cu pa aña 2022 lo tin un | Saturdays maren 
Inbound Outbound Inbound Outbound 
D ES 
American Airlines |19-Mar22| — 1346 CLT QT | 173 175 | 
: ; : " American Airlines |19-Mar22| 874 CLT cr | 190 191 
di turismo den comparacion cu aña American Airlines | 19-Mar-22| 872 CLT CLT 142 191 
. American Airlines |19-Mar22| — 2217 | MA | MA | 166 | 171 
ñ 1602 LGA 144 168. | Ar Century | |20-Mar22| — 171 Jaa | Jaa 29 28 
2019 cu tawata Aruba su miho afia |. 1028 MIA — m 173 American Airlines |20-Mar22 | 1346 CLT CLT 175 175 

MINISTER DANGUI ODUBER TA INVITA 
PUEBLO PA ATENDE E "ONE HEALTHY DAY 
FESTIVAL" DIADOMINGO AWOR 

Minister di Salud Publico Sr. Dangui Oduber ta extende un 
invitacion na pueblo di Aruba pa atende e "One Healthy Day 
Festival" diadomingo awor dia 20 di maart for di 5 or di mainta te 
cu 10 or di anochi. Esaki lo ta e prome edicion di e festival aki, 
importante pa bisa ta cu e ta gratis y accesibel pa un y tur di tur 
edad. Lo tin mas di 50 actividad cu lo tuma lugar ful alrededor 
di nos isla. Durante e dia aki famianan y individualnan por 
explora diferente opcionan saludabel cu nos isla tin pa ofrece. 


Minister Oduber su maneho ta basa riba prevencion y e tipo di 
eventonan aki sigur ta cuadra cu e maneho cu e mandatario 
ta hiba. Gobierno di Aruba semper lo sostene campañanan 
di conscientisacion riba salud y campafianan cu ta promove 
salud. Locual ta importante pa bisa ta cu tur e ganashi di e 
festival aki lo bay pa yuda muchanan menos recurso cu e 
obhetividad pa dunanan e oportunidad pa participa activamente 
den diferente deporte. Ta importante pa involucra den e mucha 


di un edad hoben pa haci deporte, movecion pa asina hiba un 
bida saludabel. 


Minister Dangui Oduber a menciona cu e ta di sumamente 
importancia pa garantisa un fondo sostenibel di AZV. Segun 
cifranan, 8096 di nos comunidad ta sobre peso di cual 3096 
ta obeso, cifranan di personanan diabetico tambe ta halto. 
Anualmente AZV tin un gasto di 20 miyon florin door di 
dialyse solamente, esaki ta procedente di pashentnan cu ta 
sufri di sucu. Pesei mes ta bay bin cu mas campañanan di 
conscientisacion pa haci ehercicio y asina cambia nos estilo 
di biba. 


Finalmente Minister Dangui Oduber ta gradici "One Happy 
Bowl” y “Levi Silvanie Company" pa bin cu e tremendo iniciativa 
aki den cuadro di conscientisacion di nos salud. Danki tambe 
na Departamento di Salud Publico y IBISA pa asisti den e 
festival aki y tur e patronisadornan cu ta haci esaki posibel. 
Pa mas informacion manera e agenda y pa inscribi por subi 
riba e website: 

www.onehealthydayaruba.com 

Diasabra den oranan di atardi Minister di Turismo Sr. Dangui 
Oduber tabata na e parking lot di SIAD caminda e la keda 
invita pa haci e apertura di e "bike ride" cu a keda organisa pa 
"Iron Order Motorcycle Club Aruba". E "bike ride" aki a wordo 
organisa en conexion cu Aruba su celebracion di dia di Himno 
y Bandera. A yega Aruba un gran cantidad di bikers "Iron Order 
Motorcycle Club Internacional”cu a bini for di Merca, Corsou, 
Boneiro, Alemania y Surinam. Diadomingo a tuma lugar e 
Camacuri "national bike ride", cu tambe nos bishitantenan a 
compaña. 


Minister Oduber a menciona cu “Iron Order Motorcycle Club 
Aruba” a acerca su Ministerio pa un ayudo financiero pa haci 
e “bike ride” aki posibel mirando cu e ta algo grandi y esaki tin 
su gastonan cune. Mirando con bon organisa esaki tabata y 
e gran cantidad di turistanan “bikers” cu esaki lo trece cune, 
mesora Minister Oduber a bay di acuerdo pa duna un ayudo 
financiero mirando e impacto positivo cu esaki lo tin den Aruba 
su economia. E turistanan aki ta keda den nos hotelnan, nan ta 
bay restaurant, tiendanan y ta gasta den nos economia. 


Minister Dangui Oduber ta gradici “Iron Order Motorcycle 
Club Aruba” pa organisa e bunita “bike ride” akin a manera 
voluntario, danki pa yuda den e recuperacion di Aruba su 
turismo y economia. Aruba ta e perla den Caribe pero ta su 
hendenan cu semper a sa di mustra nos bishitantenan un bon 
hospitalidad ta haci e tipo di eventonan aki posibel. Na mes 
momento a felicita tambe Camacuri bikers cu nan anniversario 
di 25 anja organisando bike rides na Aruba. 

Minister Dangui Oduber: 

E fin di siman cu a pasa, nos pais a celebra su dia nacional, dia 
di nos himno y bandera. Despues di 2 afia dificil cu e crisis di 
pandemia di Covid-19, porfin Aruba por a sali y celebra e fecha 
importante aki pa cada un di nos cu a nace of ta biba na Aruba. 


Arubianonan den grandi a celebra e dia aki. 46 afía pasa 
Aruba a canta su Himno y wak su Bandera bay halto pa prome 
biaha den Wilhelmina Stadion, awendia conoci como Stadion 
Guillermo Prospero Trinidad. Pa esaki mi ta gradici mi tata 
Nelson Oduber y sigur nos libertador Betico Croes, tambe tur 
otro persona cu a percura pa awe nos por celebra nos dia 
nacional. Ami ta sintimi feliz y contento di por ta un Arubiano y 
di por canta nos mes un himno y tin nos mes un bandera y un 
fecha special pa celebra esaki. 


Diahuebs anochi ,17 maart 2022, gobierno di Aruba a organiza 
un manifestacion cultural riba Plaza Betico Croes. Un bunita 
anochi caminda esaki a wordo asisti pa Ministernan di Gabinete 
Wever Croes 2, Minister Heydoorn di Corsow, minister di St 
Maarten, presidente di Parlamento di Aruba y Corsou y tambe 
miembronan di parlamento di Aruba y Corsow. Un anochi 
caminda hopi Arubiano a haña e oportunidad pa mustra nan 
talento y nan amor pa Aruba, durante varios show cu a wordo 
presenta na e publico grandi. E publico a wordo deleita cu 
baile, musica, entretenimento y tambe poeta. 


Diabiarna mainta, 18 maart 2022, tawata tin e actonan 
protocolario riba Plaza Betico Croes cu presencia di nos 
Gobernador Sr. Alfonso Boekhoudt y tur e mandatarionan y 
parlamentarionan di Aruba, Corsow y St Maarten. Tambe 
tawata tin e desfile di gruponan uniforma y scouts. Sigur un 
mainta bunita pa mira e desfile aki di nos muchanan cu hopi 
animo y energia. 


Durante dia tambe tawata tin varios actividad rond di Aruba 
cu a wordo bon bishita. Tambe Aruba a ricibi diferente bikers 
cu a bin di Merca, Corsou, Boneiro, St. Maarten, Surinam y 
Alemania. Tawata tin un bike ride organiza pa Iron Order MC 
Aruba riba diasabra y tambe un bike ride di Camacuri organiza 
riba diadomimgo. 


Aruba por mira atras riba un weekend di celebracion grandi 
y nos ta contento di por mira Aruba celebra pasobra nos tur 
ta orguyoso di a nace riba e pida baranca aki cu nos ta yama 
Aruba. 

ROCCO TJON 


A HAYA RECORIDO Y A REUNI CU 
HUNTA DI MANEHO DI STICHTING VOOR 
VERSTANDELIJK GEHANDICAPTEN ARUBA 
(SVGA) 


Riba dia mundial di down syndroom, Minister di Husticia y 
Asuntonan Social Sr. Rocco Tjon, a haya un recorido y a reuni cu 
e hunta di maneho di “stichting voor verstandelijk gehandicapten 
Aruba” (SVGA). A bishita tur e diferente departamentonan cu 
ta resorta bou di SVGA, y a haya e oportunidad di papia cu e 
trahadonan cu ta haci e trabou aki dia aden y dia afo cu hopi 
pasion y amor pa nos hendenan cu limitacion. 


E mainta a cuminsa cu un recorido na scol “duna un man”, 
caminda a haya un splicacion amplio di e cabesante di e 
scol. E cabesante a splica con, a base di un enseñansa mas 
individualisa, ta trata na yuda e muchanan aki. Siguientemente 
a bishita “Bibito Pin” y “Man na Obra”. Segun Minister Tjon, el a 
keda hopi impresiona di mira con e lidernan ta guia e gruponan 
aki, tambe a expresa cu e programanan cu ta ofrece ta uno hopi 
diversifica, caminda e meta final ta, pa percura cu e clientenan 
aki por haya un afiliacion sea serca un otro tipo di enseñansa 
of ta yudanan re-integra den e mercado laboral. 


Segun e Mandatario, e ta algo di aprecia di wak con e 


&- M 
trahadonan ta duna tur di nan banda pa percura cu nan por 
guia nan clientenan y asina brindanan un oportunidad husto, 
como tambe un trabou sigur, pues esaki ta di balor agrega pa 
Aruba. Durante e recorido aki, loke tambe a resalta ta con limpi 
cada edificio, cu ta resorta bou di e fundacion aki ta. Esaki ta 
un indicacion di e seriedad cu e bestuur como tambe e lidernan 
y maestronan tin pa nan trabou. 

Continuacion A HAYA RECORIDO Y A REUNI CU HUNTA DI MANEHO.... 


Cada departamento di SVGA ta traha cu otro gruponan, pues 
pa e motibo ey e clientenan ta wordo gescreen a traves di 
un grupo di profesionalnan cu ta traha na SVGA. E grupo di 
profesionalnan aki ta consiti di diferente specialismo, manera 
ortopedagogico, logopedista, psicologo y a base di e screening 
aki nan ta wak ki programa ta fit miho cu cada cliente. Algo 
bunita cu a resalta, ta cu tin diferente companianan den sector 
priva cu ta duna un aporte na e diferente programanan di e 
diferente departamentonan. No solamente ta aporta na un 
manera financiero, pero ta aporta tambe den e sentido cu ta 
duna e clientenan aki un oportunidad di por forma parti di nan 
compania door di haci cierto trabounan, pues ta algo di aprecia. 


Por ultimo, Minister Tjon a indica cu ta wak bek na un dia 
sumamente fructifero, caminda a reuni tambe cu e hunta di 
maneho di SVGA, tocante diferente puntonan di atencion como 
tambe nan retonan di mas grandi pa e añanan binidero. Pues, 
di parti di Ministerio di Husticia y Asuntonan Social lo wak na ki 
forma por percura pa dunanan e yudansa cu nan tin mester pa 
por surpasa e retonan aki. 

MINISTER ENDY CROES 
Ensefiansa y Deporte 

Diahuebs ultimo Minister Endy Croes a bishita e bazaar cultural 
cu a tuma luga dilanti Maggy's den Caya Grandi organisa pa 
Fundacion Muchila Creativo, cu ta un scol secundario pa nos 
hobennan special. “Un atardi hopi placentero yena cu ambiente 
cultural y talento di nos hobennan', e Mandatario expresa. E 
hobennan di e scol a toca tambu, drumset y canta canticanan 
dedica na nos dia nacional. E publico presente por a gosa di 
un excelente presentacion. Durante e bazaar a bende entre 
otro; pasaboca, chuculati y cuadranan traha p'e hobennan 


bunita artenan aki pa sostene e proyecto aki. 


E Mandatario ta gradici pe invitacion y e caluroso recepcion. 
Alabes ta felicta Muchila Creativo su directora sra. Rose-Marie 
Provance, docentenan y mayornan cu ta yuda masha hopi mes 
y specialmente nos hobennan cu a organisa un bazaar cultural 
sumamente bunita y exitoso. 

MINISTER ENDY CROES A DUNA INICIO 
OFICIAL NE DI 36 ARUBA INTERNATIONAL 
HALF MARATHON 2022 


Diadomingo mainta e Mandatario di Deporte tabata presente 
na Joe Laveist Ballpark na San Nicolas unda cu pa 5'or y 
mey di mainta a duna inicio ne careda. Un Half Maraton ‘sold 
out' unda un total di 800 participante a participa den Aruba 
International Half Marathon di cual 400 individual, 200 dou y 
200 relay. E coredonan a sali di Joe Laveist Sport Park y a 
finalisa na Alahambra Mall. 


'Por a mira muchanan, hobennan, adultonan cu a participa 
ne careda. Tabata impresionate pa wak e ambiente banda 
di caminda bo por a sinti e entusiasmo y energia positivo. E 
publico tabata grita y aplaudi dunando asina sosten y apoyo 
ne coredonan,' e Mandatario a expresa. 


Minister Endy Croes ta felicita tur cu a participa ne di 36 
edicion di Aruba International Half Marathon. Alabes ta gradici — i 
IBISA Aruba, Patrishi Sports, Cuerpo Policial, Brandweer y tur ESL DASS 
boluntario cu a yuda haci e careda aki uno hopi exitoso! Pabien és e e. l . 

na tur e ganadonan! - 3 

Den e siman di celebracion di nos dia Nacional Minister 
Endy Croes a bishita diferente scol rond di Aruba. Diahuebs 
mainta Anglo Kleuterschool a haya bishita di e mandatario. E 
alumnonan tabata warda ansioso pe yegada di e Mandatario 
unda a wordo ricibi pa cabesante sra. Marieta Croes-Geerman 
y cabesante suplente sra. Johaddis Jong. 


Minister Endy Croes a expresa cu tabata emocionante pa 
por a scucha e muchanan canta e Himno y hisa e bandera di 
Aruba den preparacion di nos fecha dia di Himno y Bandera. 
Ta hopi bunita pa mira con tur hende a prepara na un forma 
asina special pa nos celebracion cultural Nacional. Despues 
di e ceremonia di hisamento di nos bandera e Mandatario a 
pasa saluda tur e klasnan. “Ta un honor di por tabata un di 
e huradonan den e competencia di weganan di antes, cual a 
yena mi cu bunita recuerdonan di mi infancia ora mi tambe 
tabata hunga e weganan ey', e Mandatario a enfatisa. E ta un 
bunita iniciativa pa asina purba di rescata e weganan di antes. 


Cabesante sra. Croes — Geerman a expresa di ta sumamente 
contento cu bishita di Minister Endy Croes ne scol y ta 
agradecido cu e scol a haya atencion. Alabes a agrega cu e 
Scol a haya hopi ayudo di e Mandatario pa cu e speeltuin nobo 
cu awor ta cla pa e muchanan hunga. 


Minister Endy Croes ta gradici ekipo di Anglo Kleuterschool 
specialmente e muchanan pe invitacion y pa un mainta asina 
ameno. 


Dialuna 21 Maart 2022 di 


En conexion cu dia di Himno y Bandera 2022 


Diahuebs den oranan tempran di mainta Minister Endy Croes a 
sigui bishita e scolnan rond di Aruba den cuadro di celebracion 
di Himno y Bandera. Conhuntamente cu Prome Minister di 
Aruba Evelyn Wever — Croes y Parlamentario Alvin Molina, 
e Mandatario a bishita St. Paulus School. Na yega nan a 
wordo ricibi un caluroso bon bini pa cabesante di e scol Randy 
Arends. 'Bo por a sinti e entustiamo cu tabata reina y e alegria 
di e muchanan', e Mandatario a expresa. 


E mainta a cuminsa cu un bunita ceremonia unda a hisa e 
bandera di Aruba y a canta Himno di Aruba. Canto y baile a 
keda presenta pa e alumnonan y un baile sorpresa presenta 
pe docentenan. Despues e Mandatario a bishita cada klas cu 
a prepara un bunita exposicion di Aruba, desde cu Aruba a 
'nace' te cu awo, y presenta pe alumnonan mes. Minister Endy 
Croes a sigui bisa un exposicion masha bunita yena cu nos 
historia y creatividad di e muchanan. 


Minister Endy Croes ta gradici e cabesante Randy Arends, 
docentenan y specialmente e alumnonan pa e bunita recepcion. 
Alabes felicita docentenan di St Paulus, alumnonan y tambe 
mayornan cu a yuda pa un bunita exposicion. 

INO KEDA WARDA PA OPORTUNIDADNAN YEGA NA BO. 


LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


